פתחון לב

פתחון-לב היא עמותה הפועלת משנת 1998 במטרה לסייע למשפחות ונוער בישראל לצאת ממעגל העוני. ארגון פתחון-לב הוא ארגון א-פוליטי וללא כוונות רווח הפועל לשבירת מעגל העוני הבין-דורי בישראל. העמותה פועלת באמצעות תרומות הציבור, תמיכת ידידי הארגון ומערכת מתנדבים ברחבי הארץ. חזון העמותה הוא שבירת מעגל העוני הבין-דורי בישראל. לשם כך, הארגון פועל בשלושה מישורים עיקריים: בטווח המיידי הנחוץ לקיום בסיסי בכבוד - מופעלים מרכזי סיוע בכרמיאל ובראשון לציון המספקים, נכון ל-2015, מדי חודש כ-4,000 סלי מזון משפחתיים וכ-1,000 סלים המותאמים לצורכי תינוקות. בנוסף מספקים מרכזי הסיוע פרטי לבוש והנעלה. שירותים נוספים במרכזי הסיוע כוללים בין השאר סיוע משפטי, צעצועים, בגדים, מוצרי חשמל ושירותי מספרה לנזקקים. במרכזי הסיוע המתנדבים מסייעים לאלפי משפחות נזקקות, הנשלחות לעמותה עם מכתבי הפניה מעובדות סוציאליות, בכל רחבי הארץ. מדי שבוע, במהלך כל השנה, מחולקים אלפי סלי מזון למשפחות ולתינוקות, ביגוד, שירותי מספרה, סיוע משפטי ורפואי ועוד. כמו כן, פעילות מרכזי מיצוי הזכויות מבית פתחון לב, מורכבת משלוש מחלקות: מרכזי מיצוי זכויות המספקים מידע, הכוונה וליווי בנושאים: דיור ושיכון, ביטוח לאומי, בריאות, התמודדות עם עם חובות וזכויות עובדים. מחלקה המספקת ליווי משפטי, ומחלקת מדיניות הפועלת לשינוי מדיניות ברמה הלאומית. בטווח הארוך, במסגרת המפעל החינוכי "לגעת באופק" מבית פתחון-לב, מאז 2004, פועלת העמותה לחינוך, פיתוח מנהיגות וקידום בני נוער בישראל. המפעל החינוכי מסייע לבני נוער בעלי פוטנציאל ורצון, אך חסרי אפשרויות לממשם. במסגרת תוכנית בת שבע שנים, העמותה מסייעת לבני הנוער לסיים בית הספר תיכון בהצלחה, עם תעודת בגרות ולהתגייס לצבא. העמותה מלווה אותם במהלך השירות הצבאי ולקראת סיומו ועד שנה לאחר השחרור, מכינה אותם להשתלבות מוצלחת בחיים האזרחיים. התוכנית פועלת בשותפות עם רשת אורט ובאישור משרד החינוך. טווח אסטרטגי - חוק "פתחון-לב למיגור העוני" המחייב את הממשלה ליישם, באמצעות רשות לטיפול העוני, תוכנית לאומית רב שנתית, רב מערכתית, הכוללת יעדים מדידים, לוחות זמנים ותקציבים משולבים בתקציב המדינה השנתי. בשיא מגפת הקורונה, יזם משרד הפנים חלוקת כרטיסים נטענים לרכישת מזון, בתקצוב 700 מיליון שקלים. כ-170 בתי אב בישראל קיבלו כרטיס נטען אשר סיפק להם מזון וכל מוצר נוסף. כרטיס המזון הגיע עד לפתח הדלת של כל משפחה שהייתה זכאית לו על ידי 2 עמותות עיקריות שעשו את החלוקה בפועל: אשל ירושלים ופתחון לב. בתחילת 2021, עתרה עמותת פתחון לב נגד תוכנית שר הפנים לחלוקת שוברי מזון בכרטיסים נטענים לכשני מיליון הזכאים להנחה בארנונה, שתוכננה על רקע ההרעה במצב הכלכלי בשל תקופת הקורונה. בעקבות עתירת פתחון לב, הורה בית המשפט להקפיא את מיזם חלוקת כרטיסי המזון הנטענים. בעקבות זאת, ח"כ אבוטבול תקף בדיון בכנסת את עמותת פתחון לב, בדיון שהתקיים במליאה לאחר החלטת ביה"מ ואמר שמנהלי העמותה מקבלים שכר עתק ולא דואגים לנזקקים. מייסד ומנכ"ל העמותה ניסים ציוני הורשע ב-2005 במעשים מגונים והטרדה מינית בארבע נשים שעבדו תחתיו בעמותה. באפריל 2018 הודיע על התפטרותו מהעמותה בעקבות חקירה המתנהלת בעניינו בפרשת עבירות המין בעובדת בעמותה. בית המשפט איפשר לו להישאר בתפקידו אבל אחרי החלטת הוועד המנהל של העמותה, הוחלט להדיח אותו מתפקידו. אלי כהן הצטרף לעמותה ב-2011 כמנהל השיווק, מונה ב-2012 למנהל אגף גיוס המשאבים, וב-2018 מונה למנכ"ל העמותה. מנכ"ל המועצה הציבורית של הארגון הוא האלוף לשעבר יוסי פלד. מדיה וקבצים בנושא פתחון לב בוויקישיתוף אתר האינטרנט הרשמי של פתחון לב פתחון לב, ברשת החברתית פייסבוק פתחון לב, ברשת החברתית אינסטגרם פתחון לב, סרטונים בערוץ היוטיוב פתחון לב, באתר "גיידסטאר ישראל" עידו קינן‏, פתחון לב מאכילים בספאם, באתר וואלה, 12 בספטמבר 2012 שלומי דיאז, "החלום שלי: שהממשלה תגיד לעמותות - תודה, עכשיו אנחנו לוקחים פיקוד", באתר ישראל היום, 29 בספטמבר 2018 עידית הברפלד, "זה יכול לקרות גם לי וגם לכם", באתר ynet, 8 בספטמבר 2011 גואל בנו, על בטן ריקה, באתר ynet, 19 בנובמבר 2001 עמותת "פתחון-לב" עורכת מרתון חלוקת מזון, באתר ynet, 18 בספטמבר 2006 עומרי אפרים, רעבים מול המקרר הריק: "ביצים ועוף זה מותרות", באתר ynet, 29 בנובמבר 2011 דיאנה אליהו, בעזרת ג'ון לנון: שואפת לגעת באופק, באתר ynet, 15 בדצמבר 2010 ניצן שפיר, ‏לאחר פסילתה של שופרסל: פיתחון לב ואשל ירושלים זכו במכרז תווי המזון בהיקף של 700 מיליון שקל, באתר גלובס, 16 בפברואר 2021 בש"ס זועמים: "מונעים אוכל מנזקקים", באתר ערוץ 7 ח"כ אבוטבול נגד עמותת פתחון לב שעתרה נגד חלוקת תלושי מזון לעניים: "השבע לא יבין את הרעב", באתר 0404, ‏2021-02-03 בשכר בכירי העמותה מופיע כי שכר המנכ"ל הוא 415,229, ומנהל מרכז סיוע מעל רבע מיליון שכר שנתי יצחק דנון, ‏6 חודשי מאסר על תנאי וקנס למנכ"ל עמותת פתחון לב שהורשע בהטרדה מינית, באתר גלובס, 3 בנובמבר 2005 גיא פלג, ‏ניסים ציוני התפטר מ"פתחון לב", באתר ‏מאקו‏, 23 באפריל 2018